CELEX: C2007/042/14
Language: et
Date: 2007-02-24 00:00:00
Title: Kohtuasi C-487/06 P: British Aggregates Association'i 27. novembril 2006 esitatud apellatsioonkaebus Esimese Astme Kohtu (teine koda laiendatud koosseisus) 13. septembri 2006.  aasta otsuse peale kohtuasjas T-210/02: British Aggregates Association versus Euroopa Ühenduste Komisjon

24.2.2007   
            
            
               ET
            
            
               Euroopa Liidu Teataja
            
            
               C 42/8
            
         British Aggregates Association'i 27. novembril 2006 esitatud apellatsioonkaebus Esimese Astme Kohtu (teine koda laiendatud koosseisus) 13. septembri 2006. aasta otsuse peale kohtuasjas T-210/02: British Aggregates Association versus Euroopa Ühenduste Komisjon
   (Kohtuasi C-487/06 P)
   (2007/C 42/14)
   Kohtumenetluse keel: inglise
   Pooled
   
      Apellatsioonkaebuse esitaja: British Aggregates Association (esindajad: solicitor C. Pouncey, advokaat L. Van den Hende)
   
      Teised menetluspooled: Euroopa Ühenduste Komisjon, Suurbritannia ja Põhja-Iiri Ühendkuningriik
   Apellatsioonkaebuse esitaja nõuded
   Apellatsioonkaebuse esitaja palub Euroopa Kohtul:
   
               —
            
            
               tühistada Esimese Astme Kohtu 13. septembri 2006. aasta otsus kohtuasjas T-210/02;
            
         
               —
            
            
               tühistada komisjoni 24. aprilli 2002. aasta otsus K (2002) 1478 (lõplik), riigiabi N 863/01 — Ühendkuningriik/Maks täitematerjalidelt, välja arvatud see osa, mis puudutab Põhja-Iirimaa maksuvabastust;
            
         
               —
            
            
               mõista apellatsioonimenetlusega ja Esimese Astme Kohtus kohtuasjaga T-210/01 seotud kohtukulud välja komisjonilt.
            
         Väited ja peamised argumendid
   Apellatsioonkaebuse esitaja väidab, et Esimese Astme Kohtu edasikaevatud otsus tuleb tühistada järgmistel põhjustel:
   
               —
            
            
               Esimese Astme Kohus rikkus õigusnorme, kuna ta ei hinnanud riigiabi olemasolu objektiivselt;
            
         
               —
            
            
               Esimese Astme Kohus rikkus õigusnorme, kui ta valikulisuse hindamisel pidas täitematerjalide maksustamise olukorda erinevaks kohtuasjas Adria-Wien Pipeline (1) esinenud olukorrast;
            
         
               —
            
            
               Esimese Astme Kohus rikkus õigusnorme, kui ta asus seisukohale, et keskkonnamaks ei ole valikuline, kui seda kohaldatakse teatud valdkonnas, kuna ta ei nõudnud selle valdkonna täpset määratlemist ega määratlenud seda ka ise;
            
         
               —
            
            
               Esimese Astme Kohus rikkus õigusnorme, kuna ta kontrollis komisjoni otsust vääral alusel;
            
         
               —
            
            
               Esimese Astme Kohus eksis hinnangus täitematerjalide maksustamise “olemusele ja üldisele ülesehitusele” ning ekspordi maksuvabastuse küsimuses;
            
         
               —
            
            
               Esimese Astme Kohus rikkus õigusnorme, kinnitades, et komisjon ei olnud kohustatud ametlikku uurimismenetlust algatama;
            
         
               —
            
            
               Esimese Astme Kohus rikkus õigusnorme, leides, et vaidlustatud otsus on piisavalt põhjendatud.
            
         
      (1)  Euroopa Kohtu 8. novembri 2001. aasta otsus kohtuasjas C-143/99, EKL 2001, lk I-8365.